ອິຕາລີ ລະນຶກເຖິງວັນຄົບຮອບ ຂອງການຕິດເຊື້ອ COVID-19 ທຳອິດ ຢູ່ທ້ອງຖິ່ນ ໃນປະເທດຕາເວັນຕົກ
ນະຄອນ ນິວຢອກ, ເຊິ່ງໄດ້ປະເຊີນກັບການລະບາດຄັ້ງໃຫຍ່ບໍ່ດົນຫຼັງຈາກ ອິຕາລີ ໃນປີກາຍນີ້,  ເວົ້າວ່າການສະໜອງຢາວັກຊີນໂດສທຳອິດ ຂອງເຂົາເຈົ້າ ແມ່ນໄດ້ຫຼຸດລົງຕໍ່າກວ່າ 1000 ໂດສ. 
ມັນແມ່ນນຶ່ງປີທີ່ຜ່ານມາ ທີ່ປະເທດ ອິຕາລີ ໄດ້ກາຍເປັນປະເທດທຳອິດທີ່ຢູ່ນອກທະວີບ ເອເຊຍ ທີ່ໄດ້ຮັບການຢືນຢັນການຕິດຕໍ່ໄວຣັສໂຄໂຣນາໃນທ້ອງຖິ່ນ ໃນວັນທີ 20 ກຸມພາ 2020, ອິຕາລີ ໄດ້ຢືນຢັນການຕິດເຊື້ອ COVID-19 ຄັ້ງທຳອິດຂອງເຂົາເຂົ້າໂດຍຜູ້ຊາຍອາຍຸ 38 ປີຈາກເມືອງ ໂຄໂດໂຍ ຫຼາຍຊົ່ວໂມງຕໍ່ມາ, ຊ່າງມຸງຫຼັງຄາອາຍຸ 77 ປີຈາກເມືອງ ໂວ, ໃນພາກພື້ນ ເວເນໂຕ, ໄດ້ເສຍຊີວິດ ແລະ ໄດ້ກາຍເປັນການເສຍຊີວິດທີ່ຖືກຮັບຮູ້ຄັ້ງທຳອິດຈາກກໍລະນີການຕິດເຊື້ອໃນທ້ອງຖິ່ນຢູ່ປະເທດຕາເວັນຕົກ ນັບຕັ້ງແຕ່ນັ້ນມາ, ໄວຣັສດັ່ງກ່າວໄດ້ໝຸນວຽນໄປທົ່ວໂລກ, ຕິດແປດໃສ່ປະຊາຊົນຫຼາຍກວ່າ 111 ລ້ານຄົນ ແລະ ສັງຫານຫຼາຍກວ່າ ສອງລ້ານສີ່ແສນຄົນ, ອີງຕາມສູນກາງແຫຼ່ງຊັບພະຍາກອນໄວຣັສໂຄໂຣນາ ຈອນສ໌ ຮັອບກິນສ໌ ພະສັນຕະປາປາ ຟຣານຊິສ ແລະ ປະທານາທິບໍດີ ອິຕາລີ ທ່ານ ເຊີຈີໂອ ແມັດຕາແຣລລາ ໄດ້ລະ ນຶກເຖິງວັນດັ່ງກ່າວໃນວັນອາທິດວານນີ້ ດ້ວຍການຕັ້ງວັນເຈົ້າໜ້າທີ່ຮັກສາສຸຂະພາບແຫ່ງຊາດຂຶ້ນ, ເປັນວັນປະຈຳປີ ເພື່ອເປັນກຽດໃຫ້ແກ່ແພດໝໍ, ພະຍາບານ ແລະ ຜູ້ສະໜອງການຊ່ວຍເຫຼືອທາງການແພດອື່ນໆ ພະສັນຕະປາປາ ຟຣານຊິສ ໄດ້ອະທິບາຍເຖິງການອຸທິດຕົນຂອງບັນດາພະນັກງານປິ່ນປົວສຸຂະ ພາບນັ້ນວ່າເປັນ “ຢາວັກຊີນຕໍ່ຕ້ານຄວາມເຫັນແກ່ຜົນປະໂຫຍດສ່ວນຕົວ ແລະ ຄວາມເຫັນແກ່ຕົວ” ທີ່ໄດ້ສະແດງໃຫ້ເຫັນຄວາມປາຖະໜາທີ່ແທ້ຈິງທີ່ມີຢູ່ໃນຫົວໃຈຂອງເຂົາເຈົ້າ, ການຢູ່ໃກ້ກັບຄົນຜູ້ທີ່ມີຄວາມຕ້ອງການທີ່ສຸດ ແລະ ອຸທິດຕົນໃຫ້ເຂົາເຈົ້າ ” ວັນລະນຶກເຖິງດັ່ງກ່າວໄດ້ມີຂຶ້ນໃນຂະນະທີ່ ສະຫະລັດ ມີຜູ້ເສຍຊີວິດຍ້ອນ ໄວຣັສໂຄໂຣນາເກືອບຮອດ 5 ແສນຄົນ ນະຄອນ ນິວຢອກ, ເຊິ່ງໄດ້ປະເຊີນກັບການລະບາດຄັ້ງໃຫຍ່ບໍ່ດົນຫຼັງຈາກ ອິຕາລີ ໃນປີກາຍນີ້, ເວົ້າວ່າການສະໜອງຢາວັກຊີນໂດສທຳອິດຂອງເຂົາເຈົ້າແມ່ນໄດ້ຫຼຸດລົງຕໍ່າກວ່າ 1000 ໂດສ ທ່ານ ອາເວຣີ ໂຄເຮັນ, ໂຄສົກຂອງເຈົ້າຄອງນະຄອນ ນິວຢອກ ທ່ານ ບິລ ເດິ ບລາຊີໂອ ໄດ້ຂຽນຂໍ້ຄວາມໃນທວິດເຕີເມື່ອວັນເສົາທີ່ຜ່ານມາວ່າ “ການຂົນສົ່ງທີ່ຖືກເລື່ອນເວລາອອກໄປ ໄດ້ເຮັດໃຫ້ຂະບວນການສັກຢາຢຸດຊະງັກ ”